Framm

Ar framm a zo ar perzhioù tenn kenstroll a ya d'ober un draezenn fetis. Ar ster kentañ a denn d'ar savouriezh ha d'ar mekanikerezh ivez. Framm un pezh savadur pe ur mekanik a c'hell bezañ graet e prenn (da skouer, ar framm a souten un doenn) pe e mein pe e metal pe e plastik. Dre hevelebiezh e vez implijet framm evit ar pezh a zalc'h kenstroll ar bevien pa lavarer eo framm ar mellkeineged o skeledennoù, da skouer. Dre skeudennadur e vez astennet ar ster d'ar pezh a lak ur seurt urzh d'un aozadur, d'ur strollad evit bezañ efedusoc'h, ur gevredigezh, hag all, ur ster kevatal d'an urzhiadur

Astennoù-stêr
 e melestradurezh, framm un embregerezh (hag un aozadur, dre vras) a zo kenstrollañ ar perzhioù (servijoù, aozadurioù...) ma vez labouret gant efedusted ha sevenet ar palioù
 e savouriezh, abeg ar frammañ a zo kas an nerzhioù a c'hell bezañ en ur savadur ken ez eont da vezañ kempouez
 * e matematik, ar framm a zo elfenn bennañ an deorienn a ginnig ma 'z eus hollad reolennoù a c'hellfe termenañ perzhioù d'ur framm nevez hag e chomfe e diabarzh ar framm matematikel kentidik
 e kimiezh, ar framm strinkennek ;
 e biokimiezh, framm ar proteined ;
 e urzhiataerezh, ur framm roadennoù a zo ur framm poellek ma ya ar roadennoù e-barzh
 e sonerezh, ur framm sonerezh a zo an doare m'eo kempennet ha lakaet da vezañ dispaket an elfennoù sonerezh
 e pedologiezh, ar framm leurel ;
 e sokiologiezh, ur framm sokial a zo perzh pennañ ar c'hevredigezhioù 
 e Skiantoù an Den, ar frammataouriezh a zo ul luskad a gaver e Skiantoù an Den hag hervez an heulierien eo posupl diluziañ mont-en-dro ar gevredigezhioù en o klask deskrivañ un hollad furmel darempredoù frammet